PTA-vrou vergas haarself en kind by winkelsentrumŉ Ma van Pretoria het haarself en haar 12-jarige seun Maandagaand by ŉ winkelsentrum vergas. Volgens Jeffrey Wicks, ŉ woordvoerder van Netcare911, is Netcare911 paramedici en beamptes van die Tshwane-brandweer gisteraand na die Atterbury Mart-winkelsentrum in Faerie Glen ontbied. “Na wat verneem word, het die vrou haarself en seun in ŉ voertuig toegesluit en hulle vergas. Die brandweer het die kar oopgemaak. Hulle was reeds dood toe paramedici hulle ondersoek en is op die dood verklaar.” Die polisie ondersoek die voorval.